கேள்வி: சவுலோசு சிலிமா - தொடக்க கால வாழ்க்கை மற்றும் கல்வி என்பது என்ன?
பதில்: 1973 ஆம் ஆண்டு பிப்ரவரி 12 ஆம் தேதி மலாவியின் என்ட்சியூவில் பிறந்தார். லிலோங்வேயில் உள்ள டி/ஏ என்ஜேவாவில் உள்ள சிங்கங்கா கிராமத்தைச் சேர்ந்த என்டர்சன் பிரவுன் சிலிமா மற்றும் என்சியூவில் உள்ள டி/எ சாம்பிட்டியில் உள்ள எம்பிலின்டெங்கரென்ஜி கிராமத்தைச் சேர்ந்த எலிசபெத் பிரான்சிசு சிலிமா ஆகியோரின் முதல் குழந்தையாக இருந்தார். சிலிமா தனது தொடக்க கால வாழ்க்கையின் பெரும்பகுதியை தனது பெற்றோர் பணிபுரிந்த பிளாண்ட்ரியில் கழித்தார், மேலும் தனது கோடை விடுமுறையை முறையே லிலோங்வே மற்றும் என்ட்சியூவில் தனது தந்தைவழி மற்றும் தாய்வழி தாத்தா பாட்டிகளுடன் கழித்தார். சிலிமா தனது தொடக்கக் கல்வியை எச்எச்ஐ மற்றும் தாரப் தொடக்கப் பள்ளிகளிலும், இடைநிலைக் கல்வியை தேசுடா மாவட்டத்தில் உள்ள மாரிஸ்ட் சகோதரர்கள் டென்டெர் மேல்நிலைப் பள்ளியான திவியிலும் பயின்றார். இவர் மலாவி பல்கலைக்கழகம், சான்சிலர் கல்லூரிக்குச் சென்றார், அங்கு இவர் 1994-ஆம் ஆண்டில் சமூக அறிவியலில் பட்டம் பெற்றார். சில ஆண்டுகள் பணிபுரிந்த பிறகு, அறிவு சார் மேலாண்மையில் முதுகலைப் பட்டத்தைத் தொடர்ந்தார். 2006-ஆம் ஆண்டில் முதுகலைப் பட்டத்தைப் பெற்றார். 2015ஆம் ஆண்டு ஆகத்து 10 ஆம் நாள் சிலிமா ஐக்கிய இராச்சியத்தில் உள்ள பால்டன் பல்கலைக்கழகத்திலிருந்து அறிவுசார் மேலாண்மையில் தனது முனைவர் பட்டத்தைப் பெற்றார்.